CELEX: 32022D0982
Language: lt
Date: 1655337600000
Title: Tarybos sprendimas (ES) 2022/982 2022 m. birželio 16 d. dėl pasiūlymų iš dalies keisti Nykstančių laukinės faunos ir floros rūšių tarptautinės prekybos konvencijos (CITES) I ir II priedus, kurie Europos Sąjungos vardu turi būti pateikti rengiantis CITES Šalių konferencijos 19-ajam susitikimui, ir dėl į CITES III priedą įtrauktinų rūšių

2022 6 24   
               
               
                  LT
               
               
                  Europos Sąjungos oficialusis leidinys
               
               
                  L 167/95
               
            
         TARYBOS SPRENDIMAS (ES) 2022/982
         2022 m. birželio 16 d.
         dėl pasiūlymų iš dalies keisti Nykstančių laukinės faunos ir floros rūšių tarptautinės prekybos konvencijos (CITES) I ir II priedus, kurie Europos Sąjungos vardu turi būti pateikti rengiantis CITES Šalių konferencijos 19-ajam susitikimui, ir dėl į CITES III priedą įtrauktinų rūšių
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     1975 m. liepos 1 d. įsigaliojo Nykstančių laukinės faunos ir floros rūšių tarptautinės prekybos konvencija (CITES). Sąjunga prie CITES prisijungė Tarybos sprendimu (ES) 2015/451 (1);
                  
               
                     (2)
                  
                  
                     pagal CITES XI straipsnio 3 dalį CITES Šalių konferencija (CoP) gali, inter alia, priimti sprendimus iš dalies pakeisti CITES I ir II priedus;
                  
               
                     (3)
                  
                  
                     be to, pagal CITES XVI straipsnį bet kuri CITES Šalis gali pateikti CITES Sekretoriatui į CITES III priedą įtrauktinų rūšių, kurias ta Šalis reguliuoja jos jurisdikcijai priklausančioje teritorijoje, siekdama apriboti jų naudojimą ar visai neleisti jų naudoti, ir kurių prekybos kontrolei būtinas kitų Šalių bendradarbiavimas, sąrašą;
                  
               
                     (4)
                  
                  
                     2022 m. lapkričio 14–25 d. vyksiančiame 19-ajame susitikime CoP spręs dėl pasiūlymų iš dalies keisti CITES I ir II priedus. Tokius pasiūlymus CITES Sekretoriatui Šalys turi pateikti ne vėliau kaip 2022 m. birželio 17 d. Sąjunga, kaip CITES Šalis, gali teikti tokius pasiūlymus;
                  
               
                     (5)
                  
                  
                     CoP svarstyti pateikiami pasiūlymai grindžiami ekspertų atlikta tokių pasiūlymų pagrįstumo analize, atsižvelgiant į CITES nustatytus kriterijus ir patikimiausius turimus mokslinius duomenis. Tokie duomenys patvirtina šiame sprendime nustatytus pasiūlymus, kuriais siekiama, kad prekyba atitinkamų rūšių egzemplioriais nekeltų grėsmės jų išlikimui laukinėje gamtoje,
                  
               PRIĖMĖ ŠĮ SPRENDIMĄ:
         
            1 straipsnis
            Rengdamasi 19-ajam Nykstančių laukinės faunos ir floros rūšių tarptautinės prekybos konvencijos (CITES) Šalių konferencijos susitikimui, Sąjunga:
            
                        —
                     
                     
                        pateiks pasiūlymus iš dalies keisti CITES I ir II priedus, kaip išdėstyta šio sprendimo I priede;
                     
                  
                        —
                     
                     
                        bendrai pateiks pasiūlymus iš dalies keisti CITES II priedą, kaip išdėstyta šio sprendimo II priede.
                     
                  
         
            2 straipsnis
            Sąjunga pateiks į CITES III priedą įtrauktinų šio sprendimo III priede išdėstytų rūšių sąrašą.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2022 m. birželio 16 d.
            
               
                  Tarybos vardu
               
               
                  Pirmininkas
               
               O. DUSSOPT
            
         
         
            (1)  2015 m. kovo 6 d. Tarybos sprendimas (ES) 2015/451 dėl Europos Sąjungos prisijungimo prie Nykstančių laukinės faunos ir floros rūšių tarptautinės prekybos konvencijos (CITES) (OL L 75, 2015 3 19, p. 1).
      
      
         
            I PRIEDAS
            CITES I ir II priedų pakeitimai
            
                        
                           Taksonominė grupė
                        
                     
                     
                        
                           Taksonas (bendrinis pavadinimas)
                        
                     
                     
                        
                           Pasiūlymas
                        
                     
                  
                        Ropliai
                     
                     
                        
                           Physignathus cocincinus
                        
                        (Tajų vandeninis drakonas)
                     
                     
                        Įtraukti į II priedą
                     
                  
                         
                     
                     
                        
                           Cuora galbinifrons
                        
                        (Raštuotasis dėžiavėžlis)
                     
                     
                        Perkelti iš II priedo į I priedą
                     
                  
                        Varliagyviai
                     
                     
                        
                           Laotriton laoensis
                        
                        (Laosinis tritonas)
                     
                     
                        Įtraukti į II priedą
                        Nulinė metinė kvota (šaltinio kodas W) komerciniams tikslams
                     
                  
                        
                           Agalychnis lemur
                        
                        (Lemūrinė beždžionvarlė)
                     
                     
                        Įtraukti į II priedą
                        Nulinė metinė kvota (šaltinio kodas W) komerciniams tikslams
                     
                  
                        Žuvys
                     
                     
                        Visos į II priedą dar neįtrauktos Sphyrnidae spp. (kūjaryklių) rūšys
                     
                     
                        Įtraukti į II priedą
                     
                  
                        Bestuburiai
                     
                     
                        
                           Thelenota ananas, T. anax,
                        
                        
                           T. rubralineata
                        
                        (Jūrų agurkai)
                     
                     
                        Įtraukti į II priedą
                     
                  
                        Medžiai
                     
                     
                        
                           Khaya spp.
                        (Kajos)
                        Afrikos populiacijos
                     
                     
                        Įtraukti į II priedą pateikiant #17 anotaciją
                     
                  
                        
                           Afzelia spp.
                        (Afzelijos)
                        Afrikos populiacijos
                     
                     
                        Įtraukti į II priedą pateikiant #17 anotaciją
                     
                  
                         
                     
                     
                        
                           Dipteryx spp.
                     
                     
                        Įtraukti į II priedą pateikiant #17 anotaciją + sėklos
                     
                  
                         
                     
                     
                        
                           Handroanthus spp.
                        (Žieduoniai); Tabebuia spp. ir Roseodendron spp.
                     
                     
                        Įtraukti į II priedą pateikiant #17 anotaciją
                     
                  
                         
                     
                     
                        
                           Pterocarpus spp.
                        (Koralmedžiai)
                        Afrikos populiacijos
                     
                     
                        Įtraukti į II priedą pateikiant #17 anotaciją
                     
                  
                        Kiti augalai
                     
                     
                        
                           Rhodiola spp.
                     
                     
                        Įtraukti į II priedą pateikiant #2 anotaciją
                     
                  
      
      
         
            II PRIEDAS
            Kartu pateiktinas CITES II priedo pakeitimas
            
                        
                           Siūlo
                        
                     
                     
                        
                           Taksonominė grupė
                        
                     
                     
                        
                           Taksonas (bendrinis pavadinimas)
                        
                     
                     
                        
                           Pasiūlymas
                        
                     
                  
                        Panama
                     
                     
                        Kremzlinės žuvys
                     
                     
                        
                           Carcharhinidae spp.
                        
                        Pilkieji rykliai
                     
                     
                        Įtraukti į II priedą
                     
                  
      
      
         
            III PRIEDAS
            Pasiūlymas iš dalies pakeisti CITES III priedą
            
                        
                           Caribena versicolor
                        
                     
                     
                        III priedas